XII Kerberos

Viimeiseksi tehtäväksi Eurystheuksen oli keksittävä jotain todella kuolemanvaarallista. Maan päällä ei ollut enää jäljellä ainuttakaan hirviötä tai jättiläistä; Herakles oli hävittänyt ne kaikki. ”Miksei lähetetä häntä manalaan”, Eurystheus ajatteli, ”ja katsotaan , pystyykö hän tuomaan Kerberoksen, kolmipäisen ja käärmeharjaisen hirviökoiran, ylös elävien maailmaan?”. Kerberos kantoi epäilemättä kaunaa Herakleelle tämän surmattua hänen veljensä ja sisarensa - Nemean leijonan, hydran ja Orthos-koiran.



kuva 1 Kerberos veistos



Valmistautuessaan tähän kahdenteentoista ja kaikkein vaikempaan tehtäväänsä Heraklesta vaadittiin käymään läpi rituaalinen puhdistautuminen Eleusiksessa, jossa hänet perehdytettiin Demeterin ja tämän tyttären Persefonen, Herakleen matkan pään eli manalan jumalattaren salaisiin mysteereihin. Hermes toimi hänen oppaanaan Haadeksen valtakuntaan ja hänen suojelusjumalansa Athene kulki heidän kanssaan aina linnuttoman Avernosjärven lähellä oleville porteille saakka. Herakles petkutti Kerberosta heittämällä tälle kaakun, joka oli täynnä oopiumia, ja kun koira nukahti, Herakles pujahti porteista manalaan. Kun hänen silmänsä tottuivat pimeään, hän huomasi, kuolleitten aavemaiset hahmot hänen näiden lentäessä peloissaan poispäin hänestä; ne vaikuttivat janoisilta ja Herakles surmasi yhden Haadeksen naudoista ja tarjosi varjoille verta juotavaksi. Karjalauma protestoi ja pian Herakleelta oli murtunut pari kylkiluuta, ja hänet pelasti vain Persefonen väliintulo. Herakles näki hämärässä kaksi ystäväänsä, Theseuksen ja Peirithooksen, jotka istuivat unohduksen tuoleilla, mikä oli Haadeksen rangaistus siitä, että olivat yrittäneet varastaa hänen vaimonsa Persefonen. Tuolit olivat kultakiveä ja jokainen joka niille istuutui, muuttui kiveksi ja tuli osaksi niitä, kuten valtaistuimelle asetetut jumalpatsaat. Herakles vapautti Theseuksen, mutta pelkäsi vapauttaa lapiittien kuningas Peirithoosia, sillä maa tärisi, kun hän lähestyi tätä; Peirithoos on yhä tänäänkin vielä manalassa.



Nähdessään sankareiden aikaansaaman hävityksen Haades suostui siihe, että Herakles ai viedä Kerberoksen Tirynsiin, mutta asetti ehdoksi, että Herakles yrittäisi kesyttää sen ilman aseitaan ja palauttaisi sen takaisin heti kun Tirynsin asukkaat olisivat nähneet sen. Herakles suostui vastahakoisesti; hän tunti itsensä alastomaksi ilman suosikkiaseitaan, mutta Haadesoli yksi jumalista ja niin Herakles laski kuuliaisesti nuijansa, nuolikotelonsa ja jousensa. Jälleen hänen oli käytettävä aivojaan ja hänen mieleensä juolahti, että koirat hyökkäsivät aina niiden ihmisten kimppuun, jotka näyttivät pelkäävän niitä; niinpä Herakles meni huolettomasti Kerberoksen luo, taputti tämän kaikkia kolmea päätä, pani ketjun kuhunkin kaulaan ja vei koiran kävelylle maan päälle. Kerberos ilahtui saamastaan huomiosta ja haukahteli riemuissaan koko matkan Tirynsiin. Eurystheus ei voinut uskoa todeksi saamiaan tieoja koiran lähestymisestä, vaan seisoi suojavallilla nauraen ja kutsuen Tirynsin asukkaita riemuitsemaan kanssaan Herakleen kuolemaa; äkkiä hänen takaansa kuului kauhistuttavaa murinaa (Herakles oli jo opettanut Kerberoksen käymään pelkureiden kimppuun), ja Eurystheus oli taas ruukussaan nopeasti kuin Zeuksen salama. Herakles aikoi vapauttaa uuden lemmikkinsä, mutta Eurystheus muistutti häntä, että urotyöt olivat pyhä puhdistautumisseremonia ja että jumalat suuttuisivat, jos hän vapauttaisi Kerberoksen. Vastahakoisesti Herakles suostui viemään Kerberoksen takaisin Haadeksen porteille.